
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Vranov nad Topľou 6Pc/1/2025 8825200016 29. 01. 2025 JUDr. Iveta Mihóková ECLI:SK:OSVT:2025:8825200016.2
Uznesenie Okresný súd Vranov nad Topľou v právnej veci navrhovateľa: A. A., nar. XX.XX.XXXX, bytom B. C. XX, proti osobám oprávneným na výživné: D. A., nar. XX.XX.XXXX a D. A., nar. XX.XX.XXXX, obaja bytom A. X.B. E. XX, F. G. D., o zmenu a zrušenie vyživovacej povinnosti, takto rozhodol: I. Konanie z a s t a v u j e . II. Žiaden z účastníkov n e m á n á r o k na náhradu trov konania. odôvodnenie: 1. Navrhovateľ sa návrhom doručeným tunajšiemu súdu domáhal vydania rozhodnutia, ktorým by súd zmenil rozsudok Okresného súdu Vranov nad Topľou sp.zn. 6P/93/2018 zo dňa 29.05.2018 v spojení s rozsudkom Okresného súdu Vranov nad Topľou sp.zn. 8P/159/2022 zo dňa 26.10.2022 v časti týkajúcej sa výživného na dieťa D. A., nar. XX.XX.XXXX tak, že vyživovaciu povinnosť otca k D. A., nar. XX.XX.XXXX od 01.01.2025 zrušuje a v časti týkajúcej sa výživného na dieťa D. A., nar. XX.XX.XXXX tak, že otec je povinný platiť výživné na D. A., nar. XX.XX.XXXX po 100,- EUR mesačne, vždy do 15. dňa toho ktorého mesiaca vopred k jej rukám, začínajúc právoplatnosťou rozsudku. 2. Ústne do zápisnice dňa 27.01.2025 vzal navrhovateľ svoj návrh v celom rozsahu späť a žiadal konanie zastaviť. 3. Podľa § 29 ods. 1, ods. 2, ods. 3 zák. č. 161/2015 Z.z. Civilného mimosporového poriadku (ďalej len „CMP“), navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. Súd konanie nezastaví, ak sa mohlo začať aj bez návrhu a je potrebné v konaní pokračovať. Súd konanie nezastaví, ak niektorý z účastníkov so späťvzatím návrhu z vážnych dôvodov nesúhlasí. 4. Nakoľko navrhovateľ vzal svoj návrh v celom rozsahu späť ešte pred doručovaním návrhu osobám oprávneným na výživné, súd s poukazom na vyššie uvedené zákonné ustanovenie, konanie zastavil. 5. O trovách konania súd rozhodol v zmysle § 52 CMP, podľa ktorého žiaden nemá nárok na náhradu trov konania, ak tento zákon neustanovuje inak.
z účastníkov
Poučenie: Proti tomuto uzneseniu možno podať odvolanie do 15 dní od doručenia jeho písomného vyhotovenia na Krajský súd v Prešove prostredníctvom tunajšieho súdu.
V zmysle § 363 Civilného sporového poriadku, v odvolaní sa má popri všeobecných náležitostiach uviesť, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).

Zdroj: KAUZIS.SK – https://www.kauzis.sk/judikatura/r/ECLI:SK:OSVT:2025:8825200016.2 (dáta aktuálne k 11. 11. 2026). Záväzné je znenie zverejnené súdom.




